Sy kan nie uitgepraat raak oor die fees nie. “Dag 1 by die #cannesfilmfestival was asemrowend en ek wil nog hê,” het sy onderaan die foto geskryf.
Die aktrise het onlangs by die Safta-toekennings ’n prys vir beste aktrise in ’n fliek losgeslaan vir haar rol in Krotoa. Crystal is geen groentjie as dit by die rooitapyt kom nie en het beeldskoon gelyk in ’n swart skepping deur Lena Lisa op die eerste aand van die fees.
Die Krotoa-aktrise het ook vertel hoe druk besig haar rooster is en gebieg sy het ’n paar keer daar verdwaal.
By nog ’n foto poseer sy voor seiljagte. “Alles is net lekker. Baie baie lekker!,” laat hoor sy by die inskrywing.